SVJETSKO GIMNASTIČKO PRVENSTVO

Tin Srbić jedini hrvatski kandidat za finale, ostali rezervirali povratnu kartu

Članovi hrvatske muške gimnastičke reprezentacije odradili su nastup u kvalifikacijama za Svjetsko prvenstvo koje se održava u Dohi. Nakon nastupa u velebnom Aspire domeu razloga za zadovoljstvo od petorice hrvatskih predstavnika ima jedino Tin Srbić. Svjetski prvak na preči zaradio je ocjenu 14.300 i nakon svoje "sabdivizije" zauzeo je drugo mjesto, iza olimpijskog prvaka Nizozemca Epkea Zonderlanda (14.400), koji je i označen za najvećeg kandidata za zlato unatoč Tinovom statusu svjetskog prvaka. Koje mu je, čini se, stvaralo pritisak, što je otkrio u blic-intervjuu nakon nastupa.

ANA ĐEREK NASTUPA U NEDJELJU Kvalifikacije za muškarce završavaju danas, a u ženskoj konkurenciji borba za finala na rasporedu su u subotu i nedjelju. Kod žena jedina hrvatska predstavnica u Dohi bit će Ana Đerek. Nakon povratka na gimnastička borilišta te plasmana u dva finala na posljednjem Svjetskom kupu u Parizu, ima razloga za optimizam.



- Treninzi za Svjetsko prvenstvo idu vrlo dobro, tako da se nadam kako ću obje moje najjače sprave odraditi onako kako radim na treninzima. Ako to odradim, mislim da bi to bio neki solidan rezultat s kojim bih ja bila zadovoljna, jer šansi za finale realno nemam - rekla je Đerek, koja će svoje nastupe na gredi i parteru imati u nedjelju. Kvalifikacije za muškarce završavaju danas, a u ženskoj konkurenciji borba za finala na rasporedu su u subotu i nedjelju. Kod žena jedina hrvatska predstavnica u Dohi bit će Ana Đerek. Nakon povratka na gimnastička borilišta te plasmana u dva finala na posljednjem Svjetskom kupu u Parizu, ima razloga za optimizam.- Treninzi za Svjetsko prvenstvo idu vrlo dobro, tako da se nadam kako ću obje moje najjače sprave odraditi onako kako radim na treninzima. Ako to odradim, mislim da bi to bio neki solidan rezultat s kojim bih ja bila zadovoljna, jer šansi za finale realno nemam - rekla je Đerek, koja će svoje nastupe na gredi i parteru imati u nedjelju.

- Svi su me novinari u mojoj zemlji podsjećali: Ideš braniti svjetsko zlato. Stoga, bio je to pritisak, pa sam pomalo zbog toga bio i uplašen. No, mislim kako sam se dobro nosio s pritiskom.Konačni poredak u kvalifikacijama Srbić će doznati tek danas navečer, nakon završetka desete "sabdivizije". No, u hrvatskom taboru svi su uvjereni kako je njegova vježba i ocjena dovoljna za nastup u finalu koje je na rasporedu tek sljedeće subote, 3. studenoga. Uostalom, produžili su mu i hotel u Dohi, ali i rezervirali avionsku kartu nakon finala.- U kvalifikacijama sam išao desetinku slabiju startnom ocjenom, no u finalu pripremat ću vježbu sa startom 6.4. Vjerujem kako će izvedba biti još bolja - rekao je Srbić nakon nastupa u kvalifikacijama.Za ostale naše predstavnike već su otkazali hotele, a kući će se vratiti već ovu subotu. Svima ostalima zajedničko je kako su kiksali (ili padali) na saskoku. Na konju s hvataljkama Filip Ude dobio je ocjenu 13.0, Robert Seligman 12.400, a Leonardo Kušan 11.300. Anton Kovaćević na preči, unatoč lošem saskoku, dobio je ocjenu 13.433.- Definitivno kod Roberta nije bila dobra forma kao prije Europskog prvenstva. U odnosu na ljeto, kada je svoju vježbu odvježbavao gotovo sa stopostotnom uspješnosti, ovaj put to je bilo negdje na 50:50. Krenuo je dobro, odradio negdje dvije trećine vježbe, već potom prehod naprijed i nazad nije bio dobar, pa je pao na saskoku. Nakon toga, više se nije vraćao odraditi taj posljednji element i stoga je ocjena tako niska - rekao je Vladimir Mađarević, trener osječkog gimnastičara.Već u najavi bila je sumnja u dobar nastup, ali vjerovalo se da se može odraditi, jer je Roberta "vukao" još ljetni naboj kada je osvojio srebra na Mediteranskim igrama i Europskom prvenstvu. Spominjalo se kako su otvorenje i radovi u Sokol centru predstavljali trenutačno opterećenje, a ne novu blagodat.- Tih dana, kada smo ulazili u novu dvoranu, a i tjednima prije toga, nismo bili u fokusu. Počevši od mene, jer je bilo mnogo drugih obveza, pa i do samog Roberta. Znate kakav je. Želio je u tom procesu biti involviran, nije nezainteresiran tip da ga se moglo isključiiti od svega. Naravno, to smatramo jednim razlogom. Drugi je svakako i taj nezgodni konj. Pa, evo, na samome zagrijavanju Robert je pao s njega. Ostavilo je i to traga sigurno na njega. Treći je zato što je kalendar u ovoj godini bio drukčiji. Inače su europska prvenstva u proljeće, pa se uhvati kraći ljetni odmor, napune baterije, i krene u pripremu za Svjetsko prvenstvo. Sada je EP bilo u kolovozu, a prije toga i Mediteranske igre. Teško je to cijelo vrijeme održavati pravu formu. Zato je možda i Srbiću dobro došlo što je preskočio Glasgow i izliječio rame, pa se fokusirao na završnicu sezone - rekao je Mađarević koji je svjestan kako je sljedeća godina vrlo važna u Robertovoj karijeri.Možda je to posljednja prigoda za plasman na OI. Zato fokus treba biti samo na gimnastici. Pokušati se što je više moguće isključiti od aktivnosti koje nemaju izravno veze s treningom. Za sve će, uostalom, biti vremena nakon karijere.